ร้านนี้บอกเลย บังเอิญขับรถผ่าน แล้วเห็นว่า เหย นี่ร้านไรอ่ะ มืดขนาดนี้คนนั่งกินกันเพียบเลย ท่าทางจะอร่อย เลยแวะมาชิมดู

ในเมนูบอกว่าชื่อร้านเด็กซน เพิ่งรู้ เพราะป้ายร้านไม่มี(มั้ง หรือไม่เห็น) เลยมองไป ทั้งร้านมีแต่ผู้ชายวัยรุ่นๆเป็นคนทำอาหารและเสิร์ฟ หรือนี่คือที่มาของชื่อร้าน ชายซนๆที่ยังเป็นเด็ก เอ่อะ!มั่ว ไม่รู้

พอดีกินข้าวมาอิ่มกันแล้ว เลยเลือกกินเป็นขนมๆโรตีละกันกับชา ชื่อเมนูที่นี่เค้าต้องจินตนาการนิดนึงน่ะ เช่น โรตีบอล์ม=โรตีห่อเนย(เหมือนระเบิดบู้มมั้ง), โรตีนมสาว=โรตีใส่ไข่ดาว(ถ้าไม่สาวคงยาน ทำยากมั้ง) 

วันนี้สั่งมา4อย่าง 
-ชาเย็น บอกบังไม่เอาหวานแล้วนะ ยังหวานค่อดๆเลย ไม่ผ่านนะบัง
-โอดิบ เป็นอีกแก้วที่หวานมากๆ ใส่นมข้นลงไปก่อนจากนั้นใส่น้ำแข็ง แล้วโปะหน้าด้วยโอวันติน จบ รอให้น้ำแข็งละลายมั้ง หวานเจี๊ยบ แม่รู้กินโอวันตินเล่นๆแบบนี้โดนว่าแน่
-โรตีหลายใจ=โรตีใส่ใข่+ข้าวโพด+ลูกเกด ก็อร่อยดีน่ะ แต่มันไปหน่อย กินหมดคนเดียวคงเลี่ยน
-โรตีภูเขา อันนี้อร่อยเลยนะ แผ่นบางๆเสิร์ฟเป็นพีระมิดสามเหลี่ยม เหมือนภูเขา(มั้ง) ราดด้วยนมข้น ใช้มือฉีกกิน อร่อยง่าา

แอบมองโต๊ะอื่นๆ เค้ากินข้าวหมกไก่ก้นนี่หว่า พลาดและตรู ไว้คราวหน้าจัดไปจ้า เด็กซน...